Príloha č. 1 k príkazu 
generálneho prokurátora 
Slovenskej republiky
por. č. 10 /2015

Titul, meno a priezvisko uchádzača, adresa na doručovanie,
telefónne číslo, emailová adresa

Osobný úrad
Generálna prokuratúra Slovenskej republiky

Vec
Žiadosť o zaradenie do výberového konania na funkciu právneho čakateľa  prokuratúry

Žiadam o zaradenie do výberového konania na funkciu právneho čakateľa  prokuratúry Okresnej prokuratúry .............................................................
a l e b o 
Žiadam o zaradenie do výberového konania na funkciu právneho čakateľa  prokuratúry
1. Okresnej prokuratúry ....................................................................... 
2. Okresnej prokuratúry .......................................................................
3. Okresnej prokuratúry .......................................................................
(Poznámka: v žiadosti môžete uviesť jednu okresnú prokuratúru alebo viaceré okresné prokuratúry)

Beriem na vedomie nasledovné informácie o spracúvaní osobných údajov podľa čl. 13 nariadenia Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov):

1.	Identifikačné a kontaktné údaje prevádzkovateľa: Generálna prokuratúra Slovenskej republiky, Štúrova 2, 812 85 Bratislava, IČO: 00166481, GPSR@genpro.gov.sk, tel.: +421  2/20837505.
2.	Kontaktné údaje zodpovednej osoby pre oblasť ochrany osobných údajov: gdpr.gp@genpro.gov.sk.
3.	Účely spracúvania: Spracúvanie osobných údajov uchádzača je nevyhnutné 
na splnenie zákonnej povinnosti prevádzkovateľa pri zabezpečení všetkých úkonov súvisiacich s týmto výberovým konaním a následným vymenovaním 
do funkcie právneho čakateľa  prokuratúry okresnej prokuratúry. Spracúvanie je ďalej nevyhnutné na preukazovanie, uplatňovanie alebo obhajovanie právnych nárokov a na účely archivácie vo verejnom záujme.
4.	Právny základ spracúvania: Zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov.
5.	Príjemca: Verejnosť, príslušná krajská prokuratúra, Generálna prokuratúra Slovenskej republiky. S osobnými údajmi uchádzača sa oboznamujú tiež osoby, ktoré sa zúčastnia výberového konania, uskutočňujú alebo organizujú výberové konanie. 
6.	Zásady ochrany osobných údajov: Vaše osobné údaje budú uchovávané bezpečne, v súlade s bezpečnostnou politikou a len po dobu nevyhnutnú na splnenie účelu spracúvania. Prístup k Vašim osobným údajom budú mať výlučne osoby poverené prevádzkovateľom na spracúvanie osobných údajov, ktoré ich spracúvajú na základe pokynov prevádzkovateľa.
7.	Doba uchovávania osobných údajov: Na uchovávanie osobných údajov sa vzťahuje zákon č. 395/2002 Z. z. o archívoch a registratúrach v znení neskorších predpisov v spojení s registratúrnym poriadkom prokuratúry, ktorý schvaľuje Ministerstvo vnútra Slovenskej republiky. Osobné údaje sa uchovávajú po dobu trvania výberového konania a následne po dobu podľa registratúrneho poriadku. Doklady predložené spolu so žiadosťou o zaradenie do výberového konania uchádzača vymenovaného do funkcie právneho čakateľa prokuratúry okresnej prokuratúry bude uchovávať služobný úrad právneho čakateľa prokuratúry okresnej prokuratúry (príslušná krajská prokuratúra). Ostatným uchádzačom prevádzkovateľ vráti bez zbytočného odkladu po skončení výberového konania všetky doklady predložené spolu so žiadosťou o zaradenie do výberového konania (žiadosť a osobný dotazník sa uchádzačovi nevracajú). Osobný dotazník sa uchováva po dobu troch rokov od skončenia výberového konania a následne sa likviduje skartáciou.
8.	Cezhraničný prenos osobných údajov do tretej krajiny alebo medzinárodnej organizácie sa neuskutočňuje (ani sa nezamýšľa). 
9.	Osobné údaje nebudú použité na automatizované individuálne rozhodovanie vrátane profilovania. Vytvorenie testu a overovanie vedomostí uchádzača testom sa môže uskutočniť v elektronickej podobe prostredníctvom počítača. Test vyhodnocuje výberová komisia pridelením počtu bodov s tým, že podkladom pre rozhodnutie výberovej komisie sú údaje spracované počítačom. Prevádzkovateľ nebude vykonávať také spracovateľské operácie, výsledkom ktorých by bolo rozhodnutie s právnym účinkom alebo iným významným vplyvom na Vašu osobu. Vaše osobné údaje teda nebudú spracúvané výlučne automatizovaným spôsobom, ale na ich spracúvaní sa budú rozhodujúcim spôsobom podieľať členovia výberovej komisie.
10.	Poskytovanie osobných údajov je zákonnou požiadavkou. Dotknutá osoba je povinná poskytnúť osobné údaje nevyhnutné na dosiahnutie uvedeného účelu. Neposkytnutie týchto osobných údajov by malo za následok nemožnosť realizácie zákonných povinností prevádzkovateľa a uchádzač by sa nemohol zúčastniť výberového konania. 
11.	V súlade s čl. 15 až 22 všeobecného nariadenia o ochrane osobných údajov ste oprávnený prostredníctvom žiadosti uplatniť si nasledovné práva dotknutej osoby:
a)	právo na potvrdenie o spracúvaní Vašich osobných údajov,
b)	právo na prístup k Vašim osobným údajom, vrátane relevantných informácií týkajúcich sa ich spracúvania,
c)	právo na opravu Vašich nesprávnych a na doplnenie Vašich neúplných osobných údajov,
d)	právo na výmaz Vašich osobných údajov,
e)	právo na obmedzenie spracúvania Vašich osobných údajov,
f)	právo namietať spracúvanie Vašich osobných údajov.
Právo na prenosnosť a právo na neuplatňovanie rozhodovania založeného na automatizovanom individuálnom rozhodovaní vrátane profilovania sa na uvedené účely neuplatňuje.
12.	Uchádzač je oprávnený podať žiadosť o výkon práv dotknutej osoby u prevádzkovateľa, resp. u jeho zodpovednej osoby.
13.	Ak sa dotknutá osoba domnieva, že pri spracúvaní osobných údajov boli porušené jej práva, má právo podať návrh na začatie konania o ochrane osobných údajov Úradu na ochranu osobných údajov Slovenskej republiky podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

Na účely výberového konania v prílohe predkladám doklady podľa § 237 ods. 6 zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov a oznámenia o vyhlásení výberového konania.

V ............................... dňa ...........................

vlastnoručný podpis uchádzača